इसके अलावा और भी कई तरह के संदेह व सवाल मेरे मन में उठ रहे हैं जो सही व सटीक जवाब के मोहताज हैं। यह भी हो सकता है कि पदकों को लेकर जैसे सवाल मेरे मन में हैं, वैसे ही सवाल मेरे भारत महान के अन्य लोगों की खोपड़ी में भी उछल-कूद मचा रहे हों। लोगों की जिज्ञासाओं और भारतियों का निवारण करने के लिए ज़रूरी है कि पदक जीतने के मामले की उच्च स्तरीय जाँच होनी चाहिए। खिलाड़ियों और टीम मैनेजरों को जाँच कमेटी के सामने तलब किया जाना चाहिए। राष्ट्रमंडल खेलों की आयोजन समिति से भी कड़ी पूछताछ होनी चाहिए। जो मुल्क मैलबर्न से खाली हाथ लौटे हैं, उनके दुख-दर्द की सुनवाई भी जाँच कमेटी को करनी चाहिए।